**Zmluva o dielo č. ..................**

uzatvorená v zmysle § 536 a nasl. zák. č. 513/1991 Zb. Obchodného zákonníka a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zmluva**“)

medzi zmluvnými stranami:

**Objednávateľ:**

Názov**: Bohdal s. r. o.**

Sídlo: Levočská 2101/1, 851 01 Bratislava

IČO: 47 410 531

Štatutárny orgán: Ing. Pavel Bohdal, konateľ

Bankové spojenie: Tatra banka, a.s.

IBAN: SK98 1100 0000 0029 2290 8567

(ďalej len „Objednávateľ")

Zhotoviteľ: ..................

Obchodné meno/názov: ..................

sídlo: ..................

IČO: ..................

DIČ ..................

IČ DPH: ..................

štatutárny orgán : ..................

bankové spojenie: ..................

(ďalej len***„Zhotoviteľ"***)

(Objednávateľ a Zhotoviteľ ďalej spoločne ako „***Zmluvné strany***" alebo jednotlivo ako „***Zmluvná strana***")

**Preambula**

Zmluvné strany uzatvárajú túto zmluvu ako výsledok postupu prieskumu trhu „**Expozícia zichyovcov“**, ktorá bola vyhlásená dňa XXX (ďalej aj ako „**Súťaž**“ alebo „**Zákazka**“);

Predmet zákazky je financovaný z grantov EHP a Nórska v rámci projektu „CLT01008“, ktorý je spolufinancovaný z prostriedkov štátneho rozpočtu Slovenskej republiky v rámci programu „Podnikanie v oblasti kultúry, kultúrne dedičstvo a kultúrna spolupráca“.

**Čl. I.**

**Predmet zmluvy**

* 1. Zhotoviteľ sa zaväzujevytvoriť dielo „**Expozícia zichyovcov**“ (ďalej len „**Dielo**“), ktoré spočíva v:

1. dodaní tovaru, resp. materiálu nevyhnutného na realizáciu diela na Miesto plnenia,
2. nainštalovaní všetkých vybraných a určených zbierkových a iných výstavných exponátov (repliky, faksimile, digitálne kópie...) do výstavného fundusu a ich rozmiestnenie po expozičnom priestore,
3. realizácii dizajnu ako aj fyzické vytlačenie všetkých textov, popisov ku predmetom prezentovaných v Diele, a to ako v slovenskom tak i poľskom jazyku (hlavné jazyky expozície) do na to určeného výstavného fundusu,
4. realizácii a dodanie všetkých dizajnovo a technicky navrhnutých interaktívnych, audiovizuálnych, multimediálnych alebo iných objektov vrátane ich technického vybavenia,
5. vytvorení, resp. iné zabezpečenie a implementácia do príslušných technologických zariadení v rámci interaktívnych, audio-vizuálnych, multimediálnych alebo iných objektov všetkých animácií, mapingu, zvukov, ruchov, komentárov,
6. dodaní návodu na spustenie a vypnutie všetkých častí Diela v slovenskom jazyku,
7. dodaní rozšíreného opisu prevádzky a údržby Diela a jeho hlavných častí (spôsob ošetrovania, predpokladaná opotrebovanosť jednotlivých častí, intervaly údržby zariadení a odhadovaná cena základných opotrebovateľných častí navrhovaných technológií pri celoročnej prevádzke (360 dní/10 hodín) a ročnej návštevnosti 80 000 návštevníkov).
8. uvedení Diela do prevádzky,
9. zaškolenie obsluhy (zamestnancov Objednávateľa) servisným technikom počas inštalácie.
10. umožnenie Objednávateľovi nadobudnúť vlastnícke právo k hmotným tovarom dodávaným ako súčasť Diela a nadobudnúť užívacie práva k softvéru dodávaným ako súčasť Diela v súlade s touto zmluvou a všeobecne záväznými právnymi predpismi relevantnými vo vzťahu k dodaniu Diela podľa tejto zmluvy.
11. zabezpečenie likvidácie a odvozu vzniknutého odpadu,
12. poskytnutí všetkých potrebných súvisiacich služieb tak, aby Dielo tvorilo jeden funkčný celok,

a to podľa Podrobného opisu Diela, ktorý prílohu č. 1 tejto zmluvy, Štruktúrovaného rozpočtu, ktorý tvorí prílohu č. 2 tejto zmluvy, ponuky Zhotoviteľa a podmienok tejto zmluvy.

* 1. Zhotoviteľ vyhlasuje, že sa zoznámil s rozsahom a povahou Diela a v súlade s touto zmluvou sa zaväzuje riadne a včas dielo vyhotoviť, dodať v prospech Objednávateľa a to všetko vo vlastnom mene, na vlastnú zodpovednosť, na svoje náklady a na svoje nebezpečenstvo v lehote plnenie podľa bodu 2.1. tejto zmluvy.
  2. Objednávateľ sa zaväzuje prevziať riadne vykonané Dielo v súlade s ustanoveniami tejto zmluvy a zaplatiť Objednávateľ za riadne dodané Dielo a ostatné plnenia na základe tejto zmluvy Zmluvnú cenu podľa Čl. III. tejto zmluvy;
  3. Zmluvné strany vyhlasujú, že si budú počas celého trvania zmluvy poskytovať potrebnú súčinnosť, tak aby bol predmet zmluvy riadne, odborne a v dojednanom termíne vyhotovený.

**Čl. II.**

**Čas, miesto realizácie Diela**

2.1. Zhotoviteľ sa zaväzuje vykonať a odovzdať Dielo podľa tejto zmluvy v lehote 90 kalendárnych dní odo dňa nadobudnutia účinnosti tejto zmluvy (ďalej len „**Lehota plnenia“),** pričom je povinný dodržať nasledovný harmonogram etáp realizácie Diela:

a) 1. etapa realizácie Diela (t. j. vytvorenie dizajnu a popisov všetkých textov, kompletná dramaturgia interaktívnych exponátov) – do 30 kalendárnych dní odo dňa nadobudnutia účinnosti tejto zmluvy,

b) 2. etapa realizácie Diela (t. j. vytvorenie výstavného fundusu) - do 30 kalendárnych dní odo dňa nadobudnutia účinnosti tejto zmluvy,

c) 3. etapa realizácie Diela (t. j. inštalácia na mieste a spustenie expozície) - do 30 kalendárnych dní odo dňa nadobudnutia účinnosti tejto zmluvy.

2.2. Miestom realizácie Diela je Kaštieľ Voderady, Zichyho nám. 250/2, 919 42 Voderady (ďalej len „**Miesto plnenia**“).

2.3. Objednávateľ sa zaväzuje Zhotoviteľovi poskytnúť resp. zabezpečiť právo prístupu na Miesto plnenia tak, aby Zhotoviteľ mohol Dielo riadne vyhotoviť a dokončiť a odovzdať Objednávateľovi v  Lehote plnenia.

2.4. Dielo sa považuje za riadne ukončené dňom podpísania protokolu o odovzdaní a prevzatí diela podľa Čl. VI. tejto zmluvy.

2.5. Objednávateľ je oprávnený dať Zhotoviteľovi pokyn na prerušenie prác na Diele alebo jeho časti. Zhotoviteľ sa zaväzuje bez zbytočného odkladu urobiť všetky potrebné opatrenia na prerušenie, t. j. dočasné zastavenie prác na Diele alebo jeho časti, na zabezpečenie ochrany života a zdravia v Mieste plnenia a na ochranu Diela. V prípade prerušenia prác na Diele podľa tohto bodu je Objednávateľ povinný nahradiť Zhotoviteľovi účelné a preukázateľné náklady spojené s prerušením a opätovným začatím prác na Diele alebo jeho časti, alebo s predĺžením týchto prác.

**Čl. III.**

**Zmluvná cena**

* 1. Zmluvná cena za zhotovenie Diela je stanovená v zmysle zákona č. 18/1996 Z. z. o cenách v znení neskorších predpisov a na základe výsledku verejného obstarávania (Súťaže), a to vo výške: .................. EUR bez DPH, resp. .................. EUR s DPH, v ktorej sú započítané všetky náklady Zhotoviteľa, teda ako cena maximálna (ďalej ako „Zmluvná cena“).
  2. Štruktúrovaný rozpočet Zmluvnej ceny je uvedený v prílohe č. 2 tejto zmluvy.

**Článok IV.**

Platobné podmienky

* 1. Podkladom pre úhradu Zmluvnej ceny budú čiastkové faktúry vyhotovené Zhotoviteľom.
  2. Fakturácia Zmluvnej ceny bude prebiehať v súlade s etapami realizácie Diela:

a) 1. čiastkovú faktúru vystaví Zhotoviteľ po zrealizovaní 1. etapy realizácie Diela

(t. j. vytvorenie dizajnu a popisov všetkých textov, kompletná dramaturgia interaktívnych

exponátov),

* + 1. b) 2. čiastkovú faktúru vystaví Zhotoviteľ po zrealizovaní 2. etapy realizácie Diela
    2. (t. j. vytvorenie výstavného fundusu),
       1. c) 3. čiastkovú faktúru vystaví Zhotoviteľ po zrealizovaní 3. etapy realizácie Diela (t. j. inštalácia na mieste a spustenie expozície).
  1. Zmluvné strany sa dohodli, že objednávateľ neposkytne Zhotoviteľovi žiaden preddavok na vykonanie predmetu zmluvy/diela. Zhotoviteľ túto skutočnosť berie na vedomie a zaväzuje sa, že žiaden preddavok nebude požadovať.
  2. Všetky faktúry vystavené v zmysle tejto zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, údaje v zmysle tejto zmluvy, číslo tejto zmluvy a číslo bankového účtu uvedené v záhlaví tejto zmluvy.
  3. Ak akákoľvek faktúra vystavená v zmysle tejto Zmluvy nebude obsahovať náležitosti dohodnuté v tejto Zmluve má Objednávateľ právo vrátiť faktúru Zhotoviteľovi na prepracovanie. Splatnosť takto vystavenej a vrátenej faktúry sa zruší a nová splatnosť v súlade s bodom 3.6 tohto článku začne plynúť dňom preukázateľného doručenia opravenej a správne vystavenej faktúry.
  4. Lehota splatnosti riadne vystavenej a doručenej faktúry je do 60 dní odo dňa jej preukázateľného doručenia Objednávateľovi.

**Čl. V.**

**Podmienky vykonania diela**

* 1. Objednávateľ sa zaväzuje poskytnúť zhotoviteľovi všetku potrebnú súčinnosť najmä:

1. dodať Zhotoviteľovi ku dňu podpisu tejto zmluvy všetky potrebné a jemu dostupné podklady, aby Zhotoviteľ vykonal a odovzdal Dielo podľa podmienok tejto zmluvy,
2. poskytnúť Zhotoviteľovi zrozumiteľnú a kvalifikovanú odpoveď na akýkoľvek dopyt Zhotoviteľa, ktorým žiada Objednávateľa o vysvetlenie, pokyn alebo inštrukciu ohľadom vykonania Diela. Zmluvné strany sa za týmto účelom dohodli na lehote odpovede do 2 pracovných dní.
   1. Zhotoviteľ sa ďalej zaväzuje použiť pre realizáciu Diela len materiály a postupy vhodné pre dané dielo a následne hodnoverným spôsobom preukázať objednávateľovi potrebné vlastnosti výrobkov použitých na realizáciu diela a vlastnosti diela v rozsahu podľa zákona č. 56/2018 Z.Z. o posudzovaní zhody výrobku, sprístupňovaní určeného výrobku na trhu v znení neskorších predpisov.
   2. Zhotoviteľ je povinný pri dodaní Diela na Miesto určenia, uskutočnení montáže, spoločne s elektroinštaláciou, pripojení k jestvujúcim rozvodom v miestnostiach, osadení/umiestnení osvetlenia podľa požiadaviek Objednávateľa, uvedení Diela do prevádzky a zabezpečení likvidácie a odvozu odpadu udržiavať v Mieste plnenia poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní jeho prác na vlastné náklady. Pokiaľ tak neurobí ani v dodatočnej lehote určenej Objednávateľom, vykoná ich Objednávateľ na náklady Zhotoviteľa. Prípadné škody z porušenia týchto povinností uhradí Zhotoviteľ Objednávateľovi a uspokojí aj nároky tretích osôb.
   3. Objednávateľ je oprávnený kontrolovať plnenie akýchkoľvek povinností Zhotoviteľa na základe tejto zmluvy. Ak Zhotoviteľ porušuje alebo neplní akýmkoľvek spôsobom túto zmluvu, je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je 3 kalendárne dni. Pokiaľ Zhotoviteľ nenapraví toto porušenie alebo neplnenie zmluvy v lehote na nápravu určenej podľa tohto bodu, má Objednávateľ právo určiť Zhotoviteľovi náhradnú lehotu na nápravu. Pokiaľ Zhotoviteľ nenapraví toto porušenie alebo neplnenie tejto zmluvy ani v náhradnej lehote na nápravu určenej podľa tohto bodu, má Objednávateľ právo od tejto zmluvy odstúpiť.
   4. Zhotoviteľ je povinný v priebehu realizácie Diela zvolať a uskutočniť pravidelné kontrolné dni v nasledovnom rozsahu:

a) v 1. etape podľa bodu 2.1 tejto zmluvy aspoň jeden kontrolný deň počas každých 30 kalendárnych dní,

b) v 2. etape podľa bodu 2.1 tejto zmluvy aspoň jeden kontrolný deň počas každých 30 dní,

c) v 3. etape podľa bodu 2.1 tejto zmluvy aspoň 1 kontrolný deň.

Každý kontrolný deň sa uskutoční v Mieste plnenia alebo na inom mieste. Iné dohodnuté miesto si Zmluvné strany oznámia minimálne 3 pracovné dni vopred. Pre vylúčenie pochybností platí, že ak sa Zmluvné strany nedohodnú na inom mieste konania kontrolného dňa, miestom konania kontrolného dňa bude Miesto plnenia.

Na kontrolných dňoch v 1. a 2. etape podľa bodu 2.1 tejto zmluvy sú povinní zúčastniť sa všetci odborníci Zhotoviteľa podľa Čl. IX. tejto zmluvy a poverené osoby Objednávateľa.

Predmetom kontrolných dní bude organizácia postupu prác pri návrhoch dizajnu, vytváraní interaktívnych exponátov, vytváraní technických riešení, textovej a dizajnovej častí, animácií a zvukových efektov Diela a koordinácia ďalších činností súvisiacich s realizáciou Diela.

Pokyny Objednávateľa, ktoré vzídu počas kontrolných dní, sú pre Zhotoviteľa záväzné.

* 1. Objednávateľ, určí Zhotoviteľovi bod napojenia pre odber elektrickej energie, vody, prípadne iných energií/médií pre potreby realizácie Diela.
  2. Zhotoviteľ je povinný realizovať Dielo tak, aby z dôvodu jeho činnosti nedošlo ku škodám na existujúcich objektoch a majetku Objednávateľa, ktorý je v správe správcu jeho majetku. V prípade, ak vzniknú škody zavinené Zhotoviteľom, a to aj z nedbanlivosti, tak je Zhotoviteľ povinný ich odstrániť na vlastné náklady. Pokiaľ tak neurobí ani v dodatočnej lehote určenej Objednávateľom, vykoná ich Objednávateľ na náklady Zhotoviteľa. Prípadné škody z porušenia týchto povinností uhradí Zhotoviteľ Objednávateľovi a uspokojí aj nároky tretích osôb.
  3. Vlastnícke práva k dielu a zodpovednosť za škody prechádzajú na objednávateľa až dňom písomného protokolárneho odovzdania Diela. Tým nie sú dotknuté ustanovenia Čl. VII. tejto zmluvy.

**Čl. VI.**

**Preberacie konanie**

* 1. Preberacie konanie po riadnom zhotovení a ukončení Diela podľa tejto zmluvy a jej príloh sa začne na základe výzvy Zhotoviteľa na prevzatie diela podľa tejto zmluvy doručenej objednávateľovi, a to v deň určený vo výzve. Zhotoviteľ je povinný oznámiť Objednávateľovi zhotovenie a ukončenie Diela a dátum začatia preberacieho konania minimálne 5 dní pred začatím preberacieho konania
  2. Preberacie konanie spočíva v komplexnej prehliadke diela a kontrole výskytu možných vád a nedorobkov diela. Prehliadku diela objednávateľ písomne potvrdí na protokole o odovzdaní a prevzatí diela, ktorý sa vyhotoví v dvoch rovnopisoch.
  3. V prípade, ak budú pri preberacom konaní podľa tohto článku zistené také vady a nedorobky, ktoré sami o sebe alebo spolu bránia bezpečnému užívaniu Diela alebo sťažujú účel, ktorému slúži a/alebo v prípade, ak nebudú splnené podmienky alebo doložené všetky potrebné doklady vyplývajúce z tejto zmluvy, Objednávateľ Dielo nie je povinný prevziať. V takomto prípade sa zhotoviteľ zaväzuje všetky vytýkané nedostatky odstrániť, prípadne doplniť chýbajúce doklady v lehote určenej Objednávateľom, ktorá nebude kratšia ako 3 pracovné dni. Ak Zhotoviteľ vady a nedorobky neodstráni v lehote požadovanej Objednávateľom uvedenej v osobitnom protokole, je objednávateľ oprávnený postupovať podľa bodu 7.2 tejto zmluvy.
  4. V prípade, ak budú pri preberacom konaní podľa tohto článku zistené také vady a nedorobky, ktoré sami osebe a ani spolu nebránia bezpečnému užívaniu Diela alebo nesťažujú účel, ktorému slúži, je oprávnením avšak nie povinnosťou Objednávateľa dielo prevziať. V prípade, ak Objednávateľ Dielo v dôsledku drobných vád odmietne prevziať, zaväzuje sa Zhotoviteľ takéto vady a nedorobky na vlastné náklady v celom rozsahu odstrániť v termíne dohodnutom alebo stanovenom Objednávateľom, ktorá nebude kratšia ako 2 pracovné dni, v osobitnom protokole, ktoré strany pre tento účel spíšu. Ak Zhotoviteľ drobné vady a nedorobky neodstráni v lehote požadovanej Objednávateľom uvedenej v osobitnom protokole, je objednávateľ oprávnený postupovať podľa bodu 7.3 tejto zmluvy.
  5. Zhotoviteľ je povinný k preberaciemu konaniu predložiť Objednávateľovi nasledovné doklady:
     + 1. vyjadrenie Zhotoviteľa, že Dielo bolo vyhotovené v súlade so Špecifikáciou predmetu zákazky, touto zmluvou a Ponukou Zhotoviteľa.
       2. revízne správy k všetkým elektrickým zariadeniam, ktoré Zhotoviteľ inštaloval v rámci realizácie Diela,
       3. všetky dokumenty potrebné k riadnej prevádzke Diela, ak ešte neboli Objednávateľovi podľa tejto zmluvy odovzdané;
       4. dodacie listy, licencie k softvéru;
       5. príslušné oprávnenia Zhotoviteľa na dodanie Diela, ak sú potrebné;
       6. všetky protokoly o realizovaných školeniach zamestnancov Objednávateľa;
       7. akékoľvek ďalšie dokumenty, ktoré majú byť Objednávateľovi odovzdané na základe tejto zmluvy.
  6. Preberacie konanie je ukončené podpísaním protokolu o odovzdaní a prevzatí diela Objednávateľom a Zhotoviteľom s tým, že Dielo sa považuje za odovzdané ku dňu podpísania protokolu o odovzdaní a prevzatí Diela oboma Zmluvnými stranami.

**Čl. VII.**

**Záruka a odstraňovanie vád Diela**

* 1. Zhotoviteľ sa zaväzuje, že Dielo bude spĺňať dohodnutý účel, funkčné a technické požiadavky vyplývajúce z tejto zmluvy a jej príloh a jeho ponuky. Za dodanie Diela s vadami sa nepovažuje dodanie Diela, ktorý má rovnaké alebo lepšie vlastnosti ako Dielo identifikované v ponuke Zhotoviteľa, pokiaľ s tým Objednávateľ vopred vyjadrí súhlas.
  2. Záručná doba na výstavný fundus Diela je (60) šesťdesiat mesiacov. Na technologické časti, ktorá budú využívané v interaktívnych, audio-vizuálnych, multimediálnych alebo iných objektoch je záručná doba (24) dvadsaťštyri mesiacov. Záručná doba začína plynúť odo dňa podpisu protokolu o odovzdaní a prevzatí Diela zmluvnými stranami. V prípade oprávnenej reklamácie sa záručná doba uvedená v prvej vete tohto bodu predlžuje o čas, počas ktorého bola vada odstraňovaná.
  3. Objednávateľ je povinný reklamáciu uplatniť a na vady Diela Zhotoviteľa písomne upozorniť bezodkladne po zistení vád. Zhotoviteľ je povinný počas záručnej doby na písomné vyzvanie Objednávateľa do 48 hodín odo dňa doručenia reklamácie posúdiť v Mieste plnenia vady Diela a navrhnúť Objednávateľovi ďalší postup a dohodnúť s Objednávateľov spôsob a lehotu na odstránenie vád Diela.
  4. V prípade, ak sa Zhotoviteľ do 48 hodín nedostaví na Miesto plnenia pre posúdenie reklamovaných vád Diela a navrhnutia lehoty a spôsobu ich odstránenia, je Objednávateľ oprávnený konzultovať odstránenie reklamovaných vád prostredníctvom tretej osoby na náklady Zhotoviteľa, čím nie je dotknutá záruka na Dielo poskytnutá Zhotoviteľom.
  5. V prípade, ak Zhotoviteľ reklamované vady Diela neodstráni v dohodnutej lehote podľa bodu 7.3. vyššie, je Objednávateľ oprávnený odstrániť ich prostredníctvom tretej osoby na náklady Zhotoviteľa, čím nie je dotknutá záruka na Dielo poskytnutá zhotoviteľom.
  6. Zhotoviteľ je povinný pred odstraňovaním vád reklamovaných Objednávateľom písomne upozorniť na deň a hodinu nástupu prác a Objednávateľ je povinný umožniť prístup k reklamovanej časti Diela. Vada sa považuje za odstránenú okamihom písomného protokolárneho prevzatia prác Objednávateľom.

**Čl. VIII.**

**Zmluvné pokuty a úroky z omeškania**

* 1. V prípade, že Zhotoviteľ nedokončí dielo riadne a v Lehote plnenia je Objednávateľ oprávnený účtovať zmluvnú pokutu vo výške 0,05% zo Zmluvnej ceny Diela za každý deň omeškania.
  2. V prípade omeškania Zhotoviteľa odstránením vád Diela podľa bodu 6.3. tejto zmluvy má Objednávateľ nárok na zaplatenie zmluvnej pokuty vo výške 800,- EUR (slovom: osemsto eur) a to za každý aj začatý deň omeškania.
  3. V prípade omeškania Zhotoviteľa odstránením vád Diela podľa bodu 6.4. tejto zmluvy má Objednávateľ nárok na zaplatenie zmluvnej pokuty vo výške 400,- EUR (slovom: osemsto eur) a to za každý aj začatý deň omeškania.
  4. V prípade, že Objednávateľ nezaplatí v lehote splatnosti fakturovanú sumu, berie na vedomie, že Zhotoviteľ je oprávnený účtovať úroky z omeškania vo výške 0,05% zo Zmluvnej ceny diela za každý deň omeškania.
  5. V prípade porušenia ktorejkoľvek povinností podľa Čl. X. tejto zmluvy má Objednávateľ nárok na zaplatenie zmluvnej pokuty vo výške 3.000,- EUR (slovom: tritisíc eur), a to každé porušenie.
  6. Zmluvné strany sú povinné uhradiť zmluvnú pokutu za porušenie zmluvných povinností na základe preukázateľne písomne doručenej výzvy druhej zmluvnej strany a to v lehote 30 dní.
  7. Zmluvné strany sa dohodli, že akékoľvek zmluvné pokuty na základe tejto zmluvy sa môžu navzájom kumulovať.

**Čl. IX.**

**Ukončenie zmluvy**

* 1. Táto zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
  2. Zmluvné strany sa dohodli, že zmluvný vzťah založený touto zmluvou je možné ukončiť:

1. vzájomnou písomnou dohodou Zmluvných strán
2. odstúpením od tejto zmluvy.
   1. Porušením povinností dohodnutých Zmluvnými stranami v Zmluve jednou zo Zmluvných strán vzniká druhej Zmluvnej strane popri práve fakturovať zmluvné pokuty podľa Článku IX. tejto Zmluvy rovnako právo odstúpiť od tejto zmluvy.
   2. V prípade podstatného porušenia tejto Zmluvy je odstupujúca strana oprávnená od tejto zmluvy odstúpiť, ak to písomne oznámi druhej Zmluvnej strane bez zbytočného odkladu po tom, čo sa o tomto porušení dozvedela.
   3. Zmluvné strany označujú porušenie Zmluvy za podstatné:
3. ak sa preukáže, že Zhotoviteľ v ponuke predloženej vo verejnom obstarávaní (Súťaži) predložil nepravdivé doklady alebo uviedol nepravdivé, neúplné alebo skreslené údaje,
4. ak omeškanie Zhotoviteľa s realizáciou Diela v termínoch podľa harmonogramu etáp realizácie Diela podľa bodu 2.1 tejto zmluvy, presiahne 20 dní,
5. Zhotoviteľ je nečinný alebo je v omeškaní so splnením svojich záväzkov vyplývajúcich z tejto zmluvy, alebo odmieta poskytnúť súčinnosť v zmysle tejto zmluvy,
6. z dôvodu opakovaného porušenia povinností Zhotoviteľa týkajúcich sa realizácie Diela alebo iných povinností ustanovených v tejto zmluve alebo v jej prílohách,
7. ak je voči Zhotoviteľovi vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nemu zamietnutý návrh na vyhlásenie konkurzu pre nedostatok majetku,
8. ak Zhotoviteľ vstúpil do likvidácie, alebo bol na neho zriadená nútená správa,
9. ak je voči Zhotoviteľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.).
   1. V prípade, že dôjde k porušeniu tejto zmluvy, ktoré Zmluvné strany neoznačili ako podstatné, platia pri odstúpení od tejto zmluvy pravidlá upravené príslušnými ustanoveniami Obchodného zákonníka.
   2. Oznámenie o odstúpení musí byť podpísané štatutárnym orgánom odstupujúcej Zmluvnej strany a nadobúda účinnosť dňom jeho doručenia do sídla druhej Zmluvnej strany uvedeného v tejto zmluve.
   3. V prípade odstúpenia od tejto zmluvy, zmeny tejto zmluvy, alebo dočasného prerušenia plnenia z dôvodu porušenia tejto zmluvy, zaplatí Zmluvná strana porušiteľa druhej Zmluvnej strane všetky preukázané náklady a škody, ktoré jej z tohto dôvodu vzniknú.
   4. Ak oprávnená Zmluvná strana nevyužije právo odstúpiť od tejto zmluvy, vzniká porušujúcej Zmluvnej strane povinnosť pristúpiť na primeranú zmenu tejto zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku. Oprávnená Zmluvná strana môže dočasne prerušiť plnenie svojich záväzkov až do doby, pokým porušujúca Zmluvná strana je v omeškaní a pokiaľ omeškané záväzky nesplní a nedohodne zmenu tejto zmluvy z dôvodu dočasného prerušenia.

**Čl. X**

**Odborníci**

* 1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom odborníkov, prostredníctvom ktorých preukazoval splnenie podmienok účasti technickej spôsobilosti v Súťaži a ktorých za týmto účelom identifikoval vo svojej ponuke (ďalej aj ako „Odborníci“). Zoznam jednotlivých Odborníkov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 4 tejto zmluvy.
  2. V prípade, ak chce Zhotoviteľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Zhotoviteľ preukazuje spôsobom, akým preukazoval v Súťaži spôsobilosť Odborníka, ktorého chce Zhotoviteľ nahradiť.
  3. Pre vylúčenie pochybností sa Zmluvné strany dohodli, že pre nahradenie Odborníkov nie je potrebné uzatvárať dodatok k tejto zmluve, pokiaľ bude dodržaný postup podľa tohto bodu. Po zmene Odborníka Zmluvné strany aktualizujú Prílohu č. 4 a údaje o novom Odborníkovi.

**Čl. XI.**

**Využitie subdodávateľov**

* 1. Zhotoviteľ môže zabezpečiť realizáciu časti Diela alebo vybraných prác prostredníctvom subdodávateľov. Zhotoviteľ pritom zodpovedá Objednávateľovi tak, akoby Dielo vykonával sám.
  2. V Prílohe č. 3 tejto zmluvy je Zhotoviteľ povinný uviesť údaje o všetkých jemu známych subdodávateľoch, ktorí sú známi v čase uzatvorenia tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  3. Zhotoviteľ je oprávnený zmeniť subdodávateľa iba s predchádzajúcim písomným súhlasom Objednávateľa. Zhotoviteľ je pritom povinný oznámiť Objednávateľovi údaje podľa bodu 10.2 o novom subdodávateľovi. Zhotoviteľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č. 3 tejto zmluvy, a to bezodkladne.
  4. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  5. Zhotoviteľ i jeho subdodávatelia sú povinný zabezpečiť, aby mali splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z. o registri partnerov verejného sektora.

**Čl. XII.**

**Osobitné ustanovenia**

* 1. Zhotoviteľ je povinný pri plnení tejto zmluvy postupovať s odbornou starostlivosťou a dodržiavať všeobecne záväzné predpisy a podmienky tejto zmluvy.
  2. Zmluvné strany sa dohodli, že všetky písomnosti sa budú doručovať na adresu ich sídla uvedenú v záhlaví tejto zmluvy. Písomnosti budú doručované prostredníctvom pošty doporučene, pričom zásielka (písomnosť) sa bude považovať za doručenú dňom jej prevzatia adresátom - Zmluvnou stranou, dňom, kedy Zmluvná strana odmietne zásielku prevziať, alebo dňom, kedy pošta vráti doručovanú zásielku odosielajúcej Zmluvnej strane ako neprevzatú v odbernej (úložnej) lehote alebo s oznámením adresát neznámy, prípadne ako zásielka nedoručená.
  3. V prípade, ak Zhotoviteľ má povinnosť vykonať svoj zápis do registra partnerov verejného sektora (ďalej len „register") v zmysle zákona o registri partnerov verejného sektora, zaväzuje sa, že bude v registri zapísaný počas celej doby trvania tohto zmluvného vzťahu. Zhotoviteľ sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Zhotoviteľa do registra v zmysle zákona o registri partnerov verejného sektora vyžaduje. Táto povinnosť sa rovnako vzťahuje aj na každého subdodávateľa Zhotoviteľa.
  4. Ak si Zhotoviteľ nesplní povinnosti uvedené v bode 11.3 tohto článku Zmluvy, alebo ak nastanú okolnosti uvedené v ust. § 15 zákona o registri partnerov verejného sektora, Objednávateľ je oprávnený neplniť, čo mu ukladá táto zmluva, pričom nie je v omeškaní a toto neplnenie sa nepovažuje za porušenie tejto zmluvy. Zhotoviteľ nie je oprávnený uplatňovať si v tomto prípade voči Objednávateľovi akúkoľvek náhradu škody alebo sankcie.
  5. V prípade, že Dielo alebo akákoľvek jeho časť podľa tejto zmluvy, ktorá bude vytvorená a/alebo dodaná Zhotoviteľom alebo jeho zamestnancami na účely splnenia jeho záväzkov podľa tejto zmluvy bude mať povahu autorského diela v zmysle zákona. č. 185/2015 Z. z. Autorský zákon v znení neskorších predpisov, tak Zhotoviteľ udeľuje Objednávateľovi v súlade s ustanovením § 65 a nasl. tohto zákona licenciu, resp. sublicenciu na použitie takto chráneného autorského diela, a to nevýhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa tohto bodu je zahrnutá v Zmluvnej cene. Zhotoviteľ' vyhlasuje, že je oprávnený udeliť túto licenciu a zároveň zodpovedá za to, že použitím diela podľa tejto zmluvy nebude porušený žiadny právny predpis, ani autorské alebo iné práva tretích osôb.
  6. Zhotoviteľ berie na vedomie, že v Mieste plnenia môžu byť prítomné aj iné osoby odlišné od personálu Zhotoviteľa, keďže dodanie Diela môže prebiehať paralelne s bežnou prevádzkou Objednávateľa. Podpisom tejto zmluvy Zhotoviteľ prehlasuje, že berie na vedomie túto skutočnosť, a že táto skutočnosť ako taká nebude brániť riadnemu dodaniu Diela. Pokiaľ by činnosť osôb Objednávateľa v Mieste plnenia mala znemožňovať alebo brániť Zhotoviteľovi v prístupe na Miesto plnenia a/alebo v dodaní Diela, alebo ak by takáto činnosť mala spôsobiť škodu na akýchkoľvek zariadeniach Zhotoviteľa potrebných k dodaniu Diela, Objednávateľ sa zaväzuje vynaložiť všetko primerané úsilie na zabránenie tejto škody a na zabránenie alebo zmiernenie následkov takejto činnosti. Zhotoviteľ sa zaväzuje v čo najvyššej možnej miere poskytnúť akúkoľvek súčinnosť Objednávateľovi a/alebo ostatným osobám prítomným v Mieste plnenia v záujme zachovania plynulej paralelnej výučby a bežnej prevádzky Objednávateľa (napr. pri realizácii výskumu).
  7. Zhotoviteľ sa zaväzuje, že umožní všetkým kontrolným subjektom, vrátane Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

**Čl. XIII.**

**Záverečné ustanovenia**

* 1. Práva a povinnosti Zmluvných strán, ktoré nie sú upravené touto zmluvou, sa riadia právnymi predpismi SR, najmä ustanoveniami Obchodného zákonníka.
  2. Neoddeliteľnou súčasťou tejto zmluvy sú nasledovné prílohy:

a) Príloha č. 1 Podrobný opis Diela *(t.j. Projektová dokumentácia)*

b) Príloha č. 2 Štruktúrovaný rozpočet *(t.j. Výkaz výmer)*

c) Príloha č. 3 Zoznam subdodávateľov

d) Príloha č. 4 Zoznam odborníkov

* 1. Všetky spory, ktoré vzniknú z plnenia tejto zmluvy, budú Zmluvné strany riešiť predovšetkým dohodou a vzájomným rokovaním.
  2. Žiadna zo Zmluvných strán nie je oprávnená svoju pohľadávku postúpiť inému.
  3. Akákoľvek zmena tejto zmluvy sa môže urobiť len formou chronologicky očíslovaných písomných dodatkov k nej, ak nie je v tejto zmluve uvedené inak.
  4. Táto zmluva je vyhotovená v piatich rovnopisoch, pričom Objednávateľ obdrží po tri vyhotovenia a Zhotoviteľ po dve vyhotovenia.
  5. Táto zmluva nadobúda platnosť dňom jej podpísania oboma Zmluvnými stranami a účinnosť po splnení odkladacej podmienky, ktorou je schválenie Súťaže zo strany poskytovateľa finančných prostriedkov, z ktorých je predmet zákazky financovaný, t. j. doručenie správy z kontroly verejného obstarávania (Súťaže) Objednávateľovi, ak Poskytovateľ NFP neidentifikoval nedostatky, ktoré by mali alebo mohli mať vplyv na výsledok verejného obstarávania (Súťaže), resp. moment súhlasu Objednávateľa s výškou ex ante finančnej opravy uvedenej v správe z kontroly verejného obstarávania (Súťaže).
  6. Zmluvné strany vyhlasujú, že táto zmluva bola uzatvorená slobodne a vážne, určite a zrozumiteľne, nie v tiesni a za nápadne nevýhodných podmienok a na znak súhlasu s touto zmluvou k nej pripájajú svoje podpisy.

V Bratislave, dňa .................... V .........................., dňa ....................

Za Objednávateľa Za Zhotoviteľa

............................................... ..........................................................

**Ing. Pavel Bohdal**

Konateľ Bohdal s. r. o.